ddrg/super_eurlex huggingface dataset:
30.

vyzýva Komisiu, aby vypracovala posúdenie vplyvu, v ktorom sa vyhodnotí, do akej miery by bolo možné rozšírenie európskej definície MSP z roku 2003 z výlučne kvantitatívnych kritérií na kvalitatívne kritériá, v ktorých by sa zohľadnilo aj vlastníctvo spoločnosti vzhľadom na vzájomnú závislosť vlastníctva, kontroly a riadenia, skutočnosť, že riziko a zodpovednosť znáša výlučne rodina, sociálna zodpovednosť spoločnosti a všeobecný osobný charakter riadenia podniku, a to aj vo vzťahu k účasti zamestnancov na riadení činností podniku, a aký vplyv by to mohlo mať na rodinné podniky, napríklad pri poskytovaní štátnej pomoci a vo vzťahu k oprávnenosti týchto podnikov;
9.

zdôrazňuje, že vyučovanie praktických podnikateľských zručností a podpora motivácie, iniciatívnosti a pripravenosti by spolu so zmyslom pre sociálnu zodpovednosť mali byť zaručené na všetkých stupňoch vzdelávania a vo všetkých typoch vzdelávania; domnieva sa, že s cieľom podporiť a uľahčiť chápanie študentov, pokiaľ ide o podnikateľský proces, a rozvíjať podnikateľského ducha by sa mali do školských osnov začleniť moduly základov financií, ekonomiky a podnikateľského prostredia, ktoré by sa mali doplniť o mentorstvo, tútorstvo a kariérne poradenstvo pre študentov vrátane znevýhodnených študentov; zdôrazňuje úlohu informálneho a nezávislého učenia vrátane dobrovoľníctva pri rozvoji podnikateľského ducha a zručností mladých ľudí;
6.

nazdáva sa, že písomný dotazník zaslaný pred každým vypočutím by mal počítať so siedmimi otázkami namiesto piatich, ale jednotlivé otázky by nemali obsahovať ďalšie podotázky;
40.

vyzýva členské štáty, aby vykonávali programy digitalizácie týkajúce sa vzťahov medzi verejnou správou a poľnohospodárskymi podnikmi s cieľom získať „jediný súbor pre poľnohospodársky podnik“, ktorý bude zahŕňať integrované a synchrónne spravovanie údajov o plodinách; zastáva názor, že vďaka takémuto zjednodušeniu by sa zlúčili položky, ktoré sú v súčasnosti spravované oddelene (plány pestovania plodín, plány individuálneho poistenia a denníky), keďže poľnohospodárske podniky by podali jediné vyhlásenie, ktoré by sa potom poskytlo jednotlivým vládnym orgánom, čo by viedlo k väčšej účinnosti kontrol vykonávaných týmito orgánmi, a tým k zníženiu rizika chýb v platbách a k zefektívneniu kontrol;
17.

berie na vedomie výsledok ľudovej iniciatívy z 9. februára 2014 proti masovej imigrácii a rozhodnutia švajčiarskej Spolkovej rady prijaté 11. februára 2015 týkajúce sa uplatňovania návrhu vykonávacieho zákona a nových súvisiacich opatrení; poukazuje na to, že je to v rozpore so záväzkami, ktoré vyplývajú z dohody o voľnom pohybe osôb, a očakáva, že Švajčiarsko bude rešpektovať tieto záväzky; poukazuje na skutočnosť, že otázka migrácie občanov z tretích krajín by sa nemala miešať s voľným pohybom osôb, ako je zakotvený v zmluvách; poznamenáva, že jednostranné opatrenia Švajčiarska zamerané na na odstránenie diskriminácie proti občanom Chorvátska nie sú náhradou za ratifikáciu protokolu, ktorým sa rozširuje dohoda o voľnom pohybe osôb tak, aby zahŕňala aj Chorvátsko, a že ratifikáciou tohto protokolu by sa uvoľnila cesta účasti Švajčiarska na programe Horizont 2020, aby pokračoval a bol predĺžený na obdobie po roku 2016 s cieľom podporovať prístup výskumníkov k financovaniu z programu Horizont 2020; vyzýva Komisiu, aby spolupracovala so Švajčiarskom a členskými štátmi s cieľom nájsť uspokojivé riešenie, v ktorom sa zohľadnia ustanovenia uvedených dohôd a dodržia zásady právneho štátu;
65.

pripomína, že investovanie do vzdelávania a rozvoja zručností, ktoré zodpovedajú požiadavkám trhu práce a spoločnosti, je kľúčové pre rast a konkurencieschopnosť, ako aj pre európske povedomie, osobný rozvoj a sebadôveru; poukazuje na to, že podnikanie si vyžaduje rozvoj prierezových zručností, ako sú tvorivosť, kritické myslenie, tímová práca a iniciatívnosť, ktoré prispievajú k osobnému aj profesijnému rozvoju mladých ľudí a uľahčujú ich skorší vstup na trh práce; zdôrazňuje, že takéto investície by mali byť podporené silnejšími synergiami medzi európskymi a vnútroštátnymi iniciatívami zapájajúcimi rôzne sektory vzdelávania a odbornej prípravy, ako aj ďalšie relevantné sektory, ako sú zamestnávanie, sociálna politika, politika v oblasti mládeže a kultúra, ako aj užšou spoluprácou so všetkými zainteresovanými stranami, napríklad so sociálnymi partnermi a podnikmi, s cieľom udržať osnovy v súlade s potrebami trhu práce;
F.

keďže zákaz dovozu európskych mliečnych výrobkov do Ruska od augusta 2014 mal negatívny vplyv na vnútorný trh EÚ, čo poukazuje na to, že je potrebné, aby sme boli pripravení na uplatňovanie krízových trhových opatrení, bez ohľadu na ich povahu, ako aj na to, že je dôležité zabezpečiť pre výrobky EÚ diverzifikované exportné trhy, najmä preto, že sa predpokladá zvýšenie celosvetového dopytu po mliečnych výrobkoch, a to všetko v spojení so zabezpečením stabilného a solventného domáceho trhu;
60.

žiada Komisiu, aby zvážila prispievanie do vzájomných fondov oprávnených ako opatrenia na predchádzanie krízam a krízové riadenie, čím by sa poľnohospodárom pomohlo poskytnúť v prípade trhovej krízy ochranu voči vysokým poklesom v príjmoch, no domnieva sa, že tieto finančné prostriedky za žiadnych okolností nesmú pochádzať z rozpočtovej položky vyčlenenej Komisiou na poľnohospodárstvo a rozvoj vidieka, ak krízu spôsobili problémy nesúvisiace s daným sektorom, napríklad v prípade ruského zákazu; je presvedčený, že v takých prípadoch by Komisia mala na zmiernenie negatívnych účinkov na sektor ovocia a zeleniny hľadať a vyčleniť iné rozpočtové položky;
16.

vyzýva Komisiu, aby vytvorila európsky prístup k posilňovaniu diverzifikácie finančných zdrojov a investícií európskych podnikov prostredníctvom CMU, ktorý by vychádzal z charakteristiky a vzájomného prepojenia európskych bankových a kapitálových trhov a bral do úvahy osobitosti európskeho modelu financovania podnikov a potrebu vybudovať spoľahlivé nebankové zdroje financií pre rast a doplniť ich metódami, akými by účastníci trhu mohli zvýšiť dlh, vlastný kapitál a rizikový kapitál priamo z trhu; poznamenáva, že Komisia by sa nemala nevyhnutne spoliehať len na partnerské preskúmanie s inými jurisdikciami; upriamuje pozornosť Komisie na skutočnosť, že kultúrne rozdiely by sa nemali podceňovať a mali by byť poskytnuté primerané odpovede na ich prekonanie; ďalej sa domnieva, že Komisia by mala vo svojich reformách kapitálových trhov zohľadniť najnovší technologický vývoj;
E.

keďže niekoľko známych mimovládnych organizácií poukázalo na to, že zákon LANGO nasleduje po predchádzajúcich pokusoch o schválenie zákona, ktorým by sa bezdôvodne obmedzili práva na slobodu združovania a prejavu a ktorým by sa vytvorili právne dôvody na svojvoľné zatváranie alebo na odmietnutie registrovania mimovládnych organizácií, ktoré sú v politickej nemilosti, vrátane organizácií zamestnávajúcich obhajcov ľudských práv, pričom tieto pokusy na základe domácej a medzinárodnej opozície boli stiahnuté;
13.

poukazuje na to, že financovanie, výroba a koprodukcia filmového a televízneho obsahu závisí do značnej miery od výhradných územných licencií udelených miestnym distribútorom na rôznych platformách, ktoré odrážajú kultúrne špecifiká rôznych trhov v Európe; vzhľadom na túto skutočnosť zdôrazňuje, že schopnosť vybrať rozsah územného pokrytia a druh distribučnej platformy podľa zásady zmluvnej voľnosti nabáda na investície do filmového a televízneho obsahu a podporuje kultúrnu rozmanitosť; vyzýva Komisiu zabezpečiť, aby akejkoľvek iniciatíve na modernizáciu autorských práv predchádzala rozsiahla štúdia jej pravdepodobného vplyvu na výrobu, financovanie a distribúciu filmového a televízneho obsahu, a tiež na kultúrnu rozmanitosť;
12.

požaduje okamžité pozastavenie útokov na humanitárne účely s cieľom umožniť, aby sa životu nevyhnutná pomoc dostala k jemenskému ľudu; naliehavo preto vyzýva všetky strany, aby uľahčili naliehavo potrebné dodávky humanitárnej pomoci do všetkých častí Jemenu, ako aj rýchly, bezpečný a neobmedzený prístup s cieľom umožniť humanitárnym aktérom, aby sa dostali k ľuďom potrebujúcim humanitárnu pomoc vrátane lekárskej pomoci, a to v súlade so zásadami nestrannosti, neutrality a nezávislosti; takisto pripomína, že je preto nevyhnutné, aby sa prístup obchodnej lodnej dopravy do Jemenu ďalej uľahčil;
—

so zreteľom na rezolúciu OSN č. 2196 (2015) o obnovení systému sankcií voči Stredoafrickej republike do 29. januára 2016 a mandát skupine expertov zapojených do Sankčného výboru pre Stredoafrickú republiku, ktorý bol zriadený na základe rezolúcie č. 2127, do 29. februára 2016,
6.

domnieva sa, že tento systém by mohol predovšetkým účinnejšie chrániť spotrebiteľov, zvýšiť ich dôveru vo výrobky označené značkou a pomôcť im prijímať informovanejšie rozhodnutia pri nákupe výrobkov, a to zvýšením transparentnosti a odstránením nedorozumení spôsobených zavádzajúcimi názvami alebo opismi, najmä ak sa existencia takéhoto systému účinne oznámi; domnieva sa, že by to tiež mohol prispieť k zvýšeniu vysledovateľnosti a k zlepšeniu poskytovania informácií o kvalite a pôvode výrobkov, použitých výrobných metódach a podmienkach, a to v neposlednom rade s prihliadnutím na zvyšujúci sa záujem spotrebiteľov o tieto otázky;
3.

víta otvorenie rokovaní o novej medziinštitucionálnej dohode o lepšej tvorbe právnych predpisov; domnieva sa, že by to malo viesť k zvýšeniu kvality legislatívnych návrhov Komisie, k posilneniu jej hodnotenia vplyvu návrhov právnych predpisov vrátane hodnotenia týkajúceho sa vplyvu na hospodárstvo, sociálne veci, životné prostredie a malé a stredné podniky, a podľa potreby k používaniu nariadení namiesto smerníc v súlade so zásadami subsidiarity a proporcionality; očakáva, že Komisia bude pristupovať k obom zložkám legislatívneho orgánu rovnako, pokiaľ ide o poskytovanie informácií a dokumentácie počas celého legislatívneho postupu; očakáva silnejší záväzok pri zabezpečovaní náležitých medziinštitucionálnych konzultácií, ako aj nadviazanie na návrhy a odporúčania Parlamentu a poskytnutie podrobných odôvodnení v prípade každého plánovaného stiahnutia návrhu; pripomína, že viacročné programovanie dohodnuté medzi troma inštitúciami by malo poskytnúť rámec pre ročný pracovný program a malo by byť základom rokovaní o osobitnom ročnom pracovnom programe; pripomína, že lepšia tvorba právnych predpisov by sa nemala vnímať ako nástroj na znižovanie dôležitosti oblastí, ktoré sú v pôsobnosti EÚ a že v demokratickom rozhodovacom procese by politické rozhodnutia mali prevažovať nad technickými hodnoteniami;
2.

zdôrazňuje, že Komisia by mala počas dvojmesačnej fázy analýz zaručiť najvyššiu mieru transparentnosti, že úspešnej európskej iniciatíve občanov by Komisia mala poskytnúť riadnu právnu podporu a poradenstvo a mala by ju riadne zverejniť a že usporiadateľom a podporovateľom by sa mali počas celého procesu európskej iniciatívy občanov poskytovať úplné a aktualizované informácie;
37.

poukazuje na to, že sociálne a solidárne hospodárstvo by mohlo výrazne pomôcť znížiť nezamestnanosť mladých ľudí v EÚ; vyzýva členské štáty, aby presadzovali väčšie zapojenie podnikov sociálneho a solidárneho hospodárstva do vzdelávacích programov a programov odbornej prípravy v členských štátoch, a to najmä prostredníctvom duálnych systémov odbornej prípravy;
11.

upozorňuje však, že toto financovanie by malo byť veľmi dobre koordinované s financovaním od iných medzinárodných darcov, ako sú UNCTAD, WTO a Svetová banka; zdôrazňuje, že by sa malo zabrániť duplicite a nadmernej byrokracii vo vzťahu k žiadajúcim krajinám, pretože by ich to mohlo odradiť od podania žiadosti;
2.

trvá na tom, že dohoda by mala presadzovať efektívnejší a udržateľnejší rozvoj guinejsko-bissauského sektora rybolovu, ako aj súvisiaceho priemyslu a činností, najmä maloobjemového tradičného rybolovu, a tak a zvýšiť pridanú hodnotu, ktorá ostane v krajine ako výsledok využívania vlastných prírodných zdrojov; berie na vedomie pozitívny vývoj, ktorý bol zaznamenaný v posledných rokoch, no domnieva sa, že na dosiahnutie významných výsledkov je potrebné trvalé a dlhodobé úsilie; je presvedčený, že oblasti, ktoré treba podporiť – v neposlednom rade prostredníctvom technickej pomoci, by mohli zahŕňať budovanie inštitucionálnych kapacít, odbornú prípravu profesionálnych rybárov, partnerstvá so spoločenstvami maloobjemového tradičného rybolovu, ako aj kladenie väčšieho dôrazu na politiky rodovej rovnosti s cieľom uznať a využiť úlohu žien (distribúcia a predaj rýb, skladovanie, prvotné spracovanie atď.);
67.

žiada, pokiaľ ide o vnútrozemskú vodnú dopravu: — vytvorenie primeraného rámca na optimalizáciu vnútorného trhu pre vnútrozemskú vodnú dopravu a odstránenie bariér, ktoré bránia jej širšiemu využívaniu, — plné vykonávanie akčného programu Naiades II, s osobitným zameraním na infraštruktúru, zavádzanie riečnych informačných služieb a inovácií, zhodnotenie programu do roku 2017 a v prípade potreby úpravu navrhovaných opatrení na zabezpečenie dosiahnutia cieľov programu, — schválenie projektov financovaných z EÚ, pokiaľ ide o vnútrozemské vodné cesty, ktoré sú súčasťou základnej siete TEN-T, — riadnu modernizáciu, celoročnú údržbu a odstránenie nedostatkov vnútrozemských vodných ciest, ktoré sú súčasťou koridorov základnej siete TEN-T, do roku 2025, v súlade s právnymi predpismi EÚ v oblasti životného prostredia, s cieľom zabezpečiť primeranú úroveň služieb, — väčšiu podporu zo strany Komisie a členských štátov na presadzovanie inovácií vo vnútrozemskej vodnej doprave v rámci programu Horizont 2020 a Nástroja na prepojenie Európy, využívanie alternatívnych palív a technické a environmentálne prispôsobenie flotily s cieľom znížiť emisie skleníkových plynov, — začlenenie vnútrozemskej vodnej dopravy do multimodálnej dopravy a logistiky, ako aj do udržateľných plánov a politík mestskej mobility v európskych mestách, ktoré pretínajú vodné cesty, a posilnenie úlohy vnútrozemských prístavov v oblasti distribúcie nákladnej dopravy v mestách, — urýchlenú revíziu smernice 2005/44/ES o harmonizovaných riečnych informačných službách (RIS), ktorou sa zaistí plná realizácia projektu RIS do roku 2020 a prepojenie s inými spolupracujúcimi inteligentnými dopravnými systémami, — v prípade potreby konvergenciu riadiacich a regulačných systémov Rýna a Dunaja s cieľom rozvíjať efektívny, multimodálny a udržateľný systém dopravy po hlavných európskych vnútrozemských vodných cestách, — zapojenie Komisie do prideľovania fondov EÚ a koordinácie uskutočňovania projektov zahrnutých do stratégie EÚ pre podunajskú oblasť, — legislatívny návrh o uznávaní a modernizácii odborných kvalifikácií v oblasti vnútrozemskej navigácie a zváženie opatrení na pritiahnutie mladých ľudí do tohto odvetvia;
66.

domnieva sa, že moria a pobrežia sú cenným zdrojom, ktorý by mal byť jedným z pilierov politiky EÚ v oblasti obnovy priemyslu; zdôrazňuje, že by sa mali prijať opatrenia na oživenie modrého priemyslu, pričom by sa mala podporiť súdržnosť európskeho hospodárstva a udržateľný rozvoj, a to najmä v regiónoch, kde bol tento potenciál prehliadaný v dôsledku procesu globalizácie;
19.

dôrazne však odmieta vnímanie politík aktívneho starnutia iba ako nástroja na zachovanie zamestnateľnosti starších pracovníkov a vyzýva členské štáty, aby pred zmenou povinného veku odchodu do dôchodku vykonali všetky potrebné posúdenia a vyvinuli maximálne úsilie na prechod k celoživotnému prístupu a, v prípade potreby, reformu dôchodkového systému, a súčasne vyvinuli maximálne úsilie na stabilizáciu pravidiel odchodu do dôchodku s prihliadnutím na súčasné miery nezamestnanosti obyvateľov nad 50 rokov; domnieva sa, že spájanie dôchodkového veku iba s priemernou dĺžkou života nezohľadňuje význam trendov trhu práce, a nemalo by preto predstavovať jediný nástroj na riešenie problému starnutia spoločnosti; namiesto toho sa domnieva, že členské štáty by pomocou svojich právnych predpisov v oblasti ochrany zamestnanosti a systémov tvorby miezd mali podporovať prijímanie starších pracovníkov, najmä pred ich stanoveným vekom odchodu do dôchodku, pretože nezamestnanosť by mala ďalšie negatívne následky na výšku ich dôchodku, a že členské štáty by mali zaručiť udržateľné systémy sociálnej ochrany;
7.

žiada Komisiu, aby: a) vytvorila jednotný portál EÚ venovaný hmotnému a nehmotnému kultúrnemu dedičstvu, ktorý by zhromažďoval informácie zo všetkých programov EÚ financujúcich kultúrne dedičstvo a ktorého štruktúra by pozostávala z troch hlavných aspektov: databáza hmotných a nehmotných predmetov kultúrnej hodnoty vrátane príkladov najlepších postupov zachovania a podpory so všetkými príslušnými referenciami; možnosti financovania kultúrneho dedičstva, ako aj údaje o stave európskeho kultúrneho dedičstva a údaje, ktoré sú dôležité v súvislosti s uchovávaním, napríklad klimatické údaje a podrobnosti o už realizovaných projektoch obnovy; ako aj novinky a odkazy týkajúce sa vývoja politík, činností a podujatí v oblasti kultúrneho dedičstva; b) prostredníctvom vyčlenených finančných prostriedkov podporovala štúdie, výskum a pilotné opatrenia osobitne určené na analýzu vplyvu procesov na podporu kultúrneho dedičstva, vypracovanie konkrétnych ukazovateľov a referenčných hodnôt, pokiaľ ide o priamy a nepriamy prínos dedičstva k procesom hospodárskeho a sociálneho rozvoja, a priamu podporu kultúrnych a sociálnych inovácií integrovaných do miestneho prostredia, v ktorom môže kultúrne dedičstvo podnecovať rozvoj a prispievať k zlepšovaniu kvality života ľudí; c) posilnila novovytvorenú zásadu viacnásobného financovania, ktorá umožňuje doplnkové využívanie rôznych európskych fondov v rámci toho istého rozsiahleho projektu; d) podporovala verejno-súkromné partnerstvá; e) prispôsobila požiadavky týkajúce sa harmonogramu riadenia projektov v rámci štrukturálnych fondov, aby lepšie zodpovedali osobitným požiadavkám projektov na záchranu, obnovu a zachovanie dedičstva; f) posúdila kritérium 5 miliónov EUR, pokiaľ ide o projekty v oblasti kultúrneho dedičstva predložené v rámci akcie pre infraštruktúru malého rozsahu (13), a zvýšila ho prinajmenšom na rovnakú úroveň, aká sa uplatňuje v prípade projektov UNESCO, t. j. 10 miliónov EUR;
E.

keďže veda má pre Európu kľúčový hospodársky význam a potrebuje neustále rastúce tímy schopné, okrem iného, prelomového výskumu, ktorý je nevyhnutný pre vyššiu produktivitu a konkurencieschopnosť, a keďže dostatočný počet osôb so zručnosťami v oblasti STEM je zásadnou podmienkou vykonávania európskej agendy pre rast a pracovné miesta a cieľov stratégie EÚ 2020; keďže sa očakáva, že dopyt po odborníkoch v oblasti STEM porastie až do roku 2025, pričom najnovšie dostupné štatistiky odhaľujú trend starnutia výskumnej obce; keďže pozitívne vzájomné ovplyvňovanie oblastí STEM a humanitných vied (STEAM) má ohromný hospodársky, sociálny a kultúrny potenciál a keďže výskumníčky a inovátorky majú dobrú pozíciu na to, aby vytvárali väzby medzi STEM a STEAM; keďže výskumníčky sú prínosom pre EÚ, ktorá potrebuje všetky dostupné zdroje na to, aby sa konečne vymanila z hospodárskej a finančnej krízy a dokázala sa vyrovnať so zmenami v spoločnosti ako takej; keďže je potrebné presadzovať a uľahčovať kariérny rozvoj žien a väčšie zastúpenie mladých ľudí, najmä študentiek a akademičiek, v oblastiach STEM;
U.

keďže zavedením kontroly vývozu by sa nemal poškodiť legitímny výskum bezpečnostných problémov IT ani rozvoj bezpečnostných nástrojov IT bez zločinného úmyslu;
19.

vyzýva členské štáty, aby zvýšili kvalitu vzdelávania a odborného vzdelávania osôb so zdravotným postihnutím a/alebo s osobitnými vzdelávacími potrebami, obmedzili ich vysokú mieru neukončeného vzdelania, dodržiavali zásady inkluzívneho vzdelávania s dôrazom na aktívnu účasť týchto žiakov a podľa možnosti zlepšili ich začleňovanie do spoločnosti a do všeobecného systému vzdelávania; požaduje, aby sa na tento účel bezodkladne zlepšila odborná príprava učiteľov a aby sa do nej začlenila rodová perspektíva, ktorá by sa mala zohľadňovať aj pri určovaní porúch učenia, vrátane vývoja rodovo citlivých monitorovacích nástrojov a osobitných vzdelávacích programov berúcich do úvahy hľadisko rodovej rovnosti s cieľom poskytovať príslušným ženám a dievčatám lepšie príležitosti pri hľadaní zamestnania a posilniť ich postavenie, aby prekonali viacnásobnú diskrimináciu;
1.

nazdáva sa, že Komisia by mala zaviesť podrobné pokyny k zjednodušeniu, aby si členské štáty a ich regióny uvedomili svoju úlohu pri odstraňovaní, alebo prinajmenšom výraznom znížení administratívnej záťaže a nadmernej regulácii, ku ktorým dochádza na vnútroštátnej i miestnej úrovni v procesoch obstarávania, výberu návrhov na projekty a v priebehu monitorovacích a kontrolných činností, a pritom sa by mali usilovať o to, aby nedochádzalo k častým chybám v pravidlách, zjednodušilo sa vyjadrovanie použité v pokynoch, štandardizovali sa postupy a aby sa rozpočet EÚ zameral na dosahovanie hmatateľných výsledkov; ďalej uvádza, že jednou z možností by mohol byť integrovaný balík regionálnych dotácií EÚ, ktorý by bol realizovaný prostredníctvom rozhrania alebo miesta jednotného kontaktu, a tým by sa vždy, pokiaľ je to možné, vykonal posun smerom k spoločným procesom a postupom;
15.

vyjadruje poľutovanie nad skutočnosťou, že doterajšie úpravy a reformy, ako aj nespravodlivé rozvojové politiky prispeli k neúčinným systémom zdravotnej starostlivosti; naliehavo vyzýva Komisiu, aby pomohla uvedeným trom krajinám vyvinúť vlastné verejné systémy zdravotníctva, aby tak mohli zabezpečovať svoje základné potreby v oblasti zdravotnej starostlivosti a aby si mohli vytvoriť infraštruktúru, ktorá by dokázala zabezpečiť všetkým ich občanom prístup k verejnej zdravotnej starostlivosti; domnieva sa najmä, že budovanie odolných systémov zdravotníctva z dlhodobého hľadiska si vyžaduje okrem iného i) investovanie zdrojov do základných služieb verejného zdravotníctva, ii) zabezpečenie bezpečnej a kvalitnej starostlivosti zvýšením zdrojov na primeranú odbornú prípravu, dohľad a zaplatenie zdravotníckeho personálu a poskytnutím prístupu k bezpečným liekom, iii) zapojenie miestnych účastníkov a spoločenstiev do reakcie na krízu a do plánovania rozvoja; vyzýva medzinárodných darcov, aby zvýšili oficiálnu rozvojovú pomoc (ODA) pre tieto krajiny prostredníctvom systémov týkajúcich sa jednotlivých krajín, ako je rozpočtová podpora; vyzýva Komisiu, aby v spolupráci s partnerskými krajinami, WHO, Svetovou bankou a inými darcami zaviedla koherentné zdravotné plány založené na potrebách a monitorovacie postupy;
18.

namieta proti skutočnosti, že Európsky parlament nedostal žiadne formálne oznámenie Komisie o stave vykonávania 13 odporúčaní, a to napriek jej vyhláseniu, že tak urobí do leta 2014; zdôrazňuje, že v nadväznosti na rozhodnutie Súdneho dvora Európskej únie o zrušení rozhodnutia 2000/520/ES je teraz nevyhnutné, aby Komisia poskytla podrobné aktuálne informácie o už uskutočnených rokovaniach a dôsledkoch rozsudku na ďalšie rokovania, ktoré boli oznámené; vyzýva Komisiu, aby bezodkladne reagovala na alternatívy k bezpečnému prístavu a na dôsledky rozsudku na akékoľvek iné nástroje na prenos osobných údajov do USA, a podala o tom správu do konca roka 2015;
9.

vyzýva Komisiu, aby organizátorom ECI čo najskôr poskytla primerané a komplexné usmernenia, najmä právnej povahy, a to prostredníctvom kontaktného centra Europe Direct, aby organizátori vedeli o možnostiach, ktoré sú im otvorené a aby nezlyhala registrácia ECI tým, že navrhnú iniciatívu, ktorá je zjavne mimo rámca právomocí Komisie a nespĺňa právne kritériá prípustnosti; žiada, aby sa zvážila možnosť vytvorenia iného nezávislého orgánu povereného poskytovaním poradenstva; konštatuje však, že podľa Lisabonskej zmluvy otázky nastolené európskymi iniciatívami občanov nemusia patriť výhradne do právomoci Komisie; ďalej sa domnieva, že Komisia by mala uvažovať o vytvorení zvláštnej kancelárie pre európske iniciatívy občanov, ktorá by na každom jej zastúpení v členských štátoch poskytovala potrebné informácie, poradenstvo a podporu v súvislosti s ECI;